Top tien flieks vir 2005
7. Being Julia
8. The Chorus
10. UCarmen eKhayelitsha
Om vir hierdie jaar 'n lys van tien goeie flieks te kry, was nie moeilik nie - die moeilike deel was om 'n rangorde daaraan te gee! Dus volstaan ek met 'n baie subjektiewe plasing volgens flieks wat ek die meeste geniet het of wat emosioneel die grootste impak op my gehad het.
1. Hero: Dit was eenvoudig die lekkerste kykervaring van my jaar. Ek was van die begin tot die einde meegevoer deur di� stuk visuele po�sie uit China.
2. Downfall: Hierdie jaar se swaargewig. N�g 'n Holocaust-fliek, maar uit 'n verrassende hoek: jy sien hoe die Nazi's net soos hul slagoffers ondergaan aan hul eie oorlog en daardie enigma van boosheid, Adolf Hitler, en daarin l� 'n grimmige geregtigheid.
3. Elephant: Nogeens is die onverstaanbare bose aard van die mens aan die bod, naamlik die Columbine-skoolskietery in Amerika. Gus van Sant se vertolking, met sy dromerige nagmerriekwaliteit, laat jou beter verstaan wat jy ni� verstaan nie.
4. Crash: 'n Uitstekende fliek in alle opsigte, wat die aktuele onderwerp van diskriminasie, veral rassediskriminasie, ondersoek. Die nou al bekende fliektema van die afgelope dekade of wat, oor vreemdelinge in 'n reusestad wie se lewens toevallig raak maar mekaar ingrypend be�nvloed, word vaardig hanteer in 'n fliek wat 'n mens nie maklik vergeet nie.
5. Ray: Saam met The Aviator en Kinsey een van vanjaar se treffende bioflieks. Dat ek Ray, vertolk deur Jamie Foxx, voor The Aviator, met Leonardo DiCaprio, plaas, is persoonlike smaak meer as enigiets anders. Ray Charles se musiek en Foxx se vertolking is 'n wenkombinasie.
6. The Aviator: "Groter en beter!" kon die gevierde regisseur Martin Scorsese se leuse gewees het vir sy film oor die briljante lugvaartpionier Howard Hughes. So Amerikaans soos kan kom, maar dis rolprentvermaak op sy beste.
7. Being Julia: Hierdie fliek en die volgende een op my lys raak aan 'n �nder tweestryd: di� tussen die Franse en die Engelse. Met twee filmtradisies so verskillend soos "chalk and cheese" kies ek (tot my eie verrassing) di� keer die Engelse. Being Julia is 'n sprankelende spel in subtiliteit en so slim gedoen soos net die Britte kan.
8. The Chorus: Regisseur Christophe Barratier bevestig weer eens die Franse reputasie vir uitstaande flieks. The Chorus, oor 'n mislukte komponis wat by 'n seunsverbeteringskool moet gaan skoolhou, is eerlik en sonder enige pretensie. As jy 'n vakansiefliek soek, beveel ek hierdie een ten sterkste aan.
9. Sideways: Die land van oppervlakkigheid en dom presidente het een groot "redeeming feature" - hulle indie-flieks. Sideways, oor 'n melancholiese middeljarige wynliefhebber en sy vriend, die gewese TV-ster, bewys die Amerikaners is nie almal s� nie.
10. U-Carmen eKhayelitsha: Dit was 'n blomjaar vir Suid-Afrikaanse flieks, en ek sonder hierdie een uit as my gunsteling (met Tsotsi 'n kortkop agter). Ten spyte van gebreke, tegnies en andersins, is die sangeres Pauline Malefane se Carmen absoluut oorrompelend.
LitNet: 11 Januarie 2006
Wil jy reageer op Suzette se keuse? Wat was jou gunsteling fliek van 2005? Stuur kommentaar na webvoet@litnet.co.za om die gesprek verder te voer op S�Net, ons interaktiewe meningsruimte.